CELEX: 32021R1891
Language: hu
Date: 2021-10-26 00:00:00
Title: A Bizottság (EU) 2021/1891 rendelete (2021. október 26.) a 142/2011/EU rendelet XIV. és XV. mellékletének az állati melléktermékeknek és a belőlük származó termékeknek az Unióba történő behozatala és Unió területén történő átszállítása tekintetében történő módosításáról (EGT-vonatkozású szöveg)

2021.10.29.   
               
               
                  HU
               
               
                  Az Európai Unió Hivatalos Lapja
               
               
                  L 384/84
               
            
         A BIZOTTSÁG (EU) 2021/1891 RENDELETE
         (2021. október 26.)
         a 142/2011/EU rendelet XIV. és XV. mellékletének az állati melléktermékeknek és a belőlük származó termékeknek az Unióba történő behozatala és Unió területén történő átszállítása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről szóló, 2009. október 21-i 1069/2009/EK európai parlamenti és tanácsi rendeletre (1) (állati melléktermékekre vonatkozó rendelet) és különösen annak 41. cikke (3) bekezdésének első és harmadik albekezdésére és 42. cikke (2) bekezdésének a), b) és d) pontjára,
         mivel:
         
                     (1)
                  
                  
                     A 142/2011/EU bizottsági rendelet (2) végrehajtási intézkedéseket állapít meg az 1069/2009/EK rendeletben az állati melléktermékekre és a belőlük származó termékekre vonatkozó nép- és állategészségügyi szabályok, ideértve az egészségügyi bizonyítványok mintái tekintetében, valamint megállapítja az állati melléktermékek és az azokból származó termékek szállítmányainak az Unióba történő behozatalára és az Unió területén történő átszállítására engedéllyel rendelkező harmadik országok jegyzékét.
                  
               
                     (2)
                  
                  
                     A 142/2011/EU rendelet XIV. mellékletének II. fejezete meghatározza a prémes állatoktól eltérő haszonállatok takarmányláncán kívüli célokra szánt állati melléktermékek és az azokból származó termékek szállítmányainak az Unióba történő behozatalára és az Unión történő átszállítására vonatkozó egyedi követelményeket. Az ilyen szállítmányoknak meg kell felelniük többek között az említett fejezet 1. szakaszának 2. táblázatában meghatározott szabályoknak.
                  
               
                     (3)
                  
                  
                     Konkrétabban, a 2. táblázat 14. sora meghatározza a többek között a takarmányláncon kívüli felhasználásra szánt állati melléktermékek és az azokból származó termékeknek – beleértve a származtatott termékek előállítására szánt prém esetében az 1069/2009/EK rendelet 10. cikkének n) pontjában említett, 3. kategóriába tartozó anyagokat is – az Unióba történő behozatalára és az Unió területén történő átszállítására engedélyezett harmadik országok jegyzékét. Egyes tagállamok a 2. táblázat 14. sorának módosítását kérték annak érdekében, hogy az tartalmazza a származtatott termékek előállítására szánt prémnek az Unióba történő behozatalára engedéllyel rendelkező harmadik országok jegyzékét. A prémes állatokból készült termékek Unióba történő behozatalára engedéllyel rendelkező harmadik országokról nem áll rendelkezésre jegyzék, de az (EU) 2021/404 bizottsági végrehajtási rendelet (3) megállapítja a patás állatok friss húsa szállítmányainak az Unióba történő beléptetésére engedéllyel rendelkező harmadik országok, területek vagy azok körzeteinek jegyzékét. A tagállamok kérelmének értékelését követően a 2. táblázat 14. sorába helyénvaló bevezetni azon harmadik országok jegyzékét, amelyekből származtatott termékek előállítására szánt prémet be lehet hozni az Unióba. Mivel azok a harmadik országok, amelyekből a patás állatok friss húsának az Unióba történő beléptetése engedélyezett, a hatósági ellenőrzések, valamint a nép- és állategészségügy magas szintű védelmét biztosítják, helyénvaló engedélyezni a prémeknek az említett harmadik országokból történő behozatalát származtatott termékek előállítására.
                  
               
                     (4)
                  
                  
                     Az 142/2011/EU rendelet XIV. mellékletét ezért ennek megfelelően módosítani kell,
                  
               
                     (5)
                  
                  
                     Emellett a 142/2011/EU rendelet XV. mellékletének 3(F) fejezete és 8. fejezete meghatározza a kedvtelésből tartott állatok eledelének előállítására szánt állati melléktermékek, illetve a takarmányláncon kívüli célokra vagy kereskedelmi mintának szánt állati melléktermékek Unióba történő behozatalára, illetve az Unión átmenő tranzitszállítására vonatkozó egészségügyi bizonyítványok mintáit. Az említett állategészségügyi bizonyítványminták többek között azt a követelményt tartalmazzák, hogy az állatoknak, amelyekből az állati melléktermékek származnak, a vágás előtt 40 napig egyetlen gazdaságban kell tartózkodniuk. Állategészségügyi szempontból a vágást megelőző 40 napos tartózkodási idő biztosítja a feldolgozatlan állati melléktermékek biztonságosságát az Unióba történő behozataluk során. A ragadós száj- és körömfájástól való, vakcinázás nélküli mentesség az Állategészségügyi Világszervezet (OIE) szabványai szerint a legkedvezőbb állategészségügyi státusz, és az említett státuszú harmadik országok jogosultak friss húst behozni az Unióba és átszállítani az Unió területén ilyen 40 napos tartózkodási idő betartása nélkül, feltéve, hogy minden más állategészségügyi követelménynek megfelelnek. Egyes harmadik országok, amelyek vakcinázás nélkül mentesek a ragadós száj- és körömfájástól, engedélyt kértek a Bizottságtól, hogy a vágást megelőző 40 napos tartózkodási idő betartása nélkül is importálhassanak feldolgozatlan állati melléktermékeket az Unióba. Az állati melléktermékek behozatalára vonatkozó állategészségügyi feltételeket hozzá kell igazítani az (EU) 2021/404 bizottsági végrehajtási rendeletben a friss hús Unióba történő beléptetése tekintetében előírt állategészségügyi követelményekhez.
                  
               
                     (6)
                  
                  
                     A 142/2011/EU rendelet XV. mellékletének 3(F) fejezetében meghatározott, kedvtelésből tartott állatok eledelének előállítására szánt állati melléktermékekre, valamint az említett rendelet XV. mellékletének 8. fejezetében meghatározott, a takarmányláncon kívüli célokra vagy kereskedelmi mintának szánt állati melléktermékekre vonatkozó egészségügyi bizonyítványmintákat ezért ennek megfelelően módosítani kell.
                  
               
                     (7)
                  
                  
                     Továbbá a 142/2011/EU rendelet VIII. mellékletének V. fejezete előírja, hogy az 1. vagy 2. kategóriába tartozó, állati melléktermékekből származó termékeket a takarmányláncba való belépésük megakadályozása és a takarmányok hatósági ellenőrzésének biztosítása érdekében kémiai jelölőanyaggal tartós módon meg kell jelölni. A 3. kategóriába tartozó kiolvasztott zsírok esetében kémiai jelölőanyaggal történő jelölés nem kötelező. Ezért helyesbíteni kell az említett rendelet XV. melléklete 10. fejezetének B. részében szereplő egészségügyi bizonyítványminta téves megfogalmazását a nem emberi fogyasztásra szánt, a takarmányláncon kívüli bizonyos célokra szánt kiolvasztott zsírok behozatalára vonatkozóan, amelyeket az Unióba történő szállításra vagy az Unió területén történő átszállításra szánnak.
                  
               
                     (8)
                  
                  
                     A 142/2011/EU rendelet XV. mellékletét ezért ennek megfelelően módosítani kell.
                  
               
                     (9)
                  
                  
                     A kereskedelem zavartalanságának biztosítása érdekében e rendeletnek átmeneti időszakról kell rendelkeznie, amely alatt a 142/2011/EU rendelet e rendelettel történő módosításai által érintett áruk továbbra is elfogadhatók az Unióba történő behozatal és az Unió területén történő átszállítás céljára, feltéve, hogy ezek az áruk megfelelnek a 142/2011/EU rendeletben megállapított, az e rendelet általi módosításokat megelőzően hatályos követelményeknek.
                  
               
                     (10)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 142/2011/EU rendelet XIV. és XV. melléklete e rendelet mellékletének megfelelően módosul.
         
         
            2. cikk
            A 2022. május 31-ig tartó átmeneti időszakban az állati melléktermékek és az azokból származó termékek szállítmányait kísérő, a 142/2011/EU rendelet XV. mellékletének 3(F) fejezetében, 8. fejezetében és 10(B) fejezetében az e rendelet 1. cikke által bevezetett módosításokat megelőzően alkalmazandó változatban meghatározott megfelelő egészségügyi bizonyítványminta szerint kitöltött és aláírt egészségügyi bizonyítványt továbbra is el kell fogadni az Unióba történő behozatal vagy az Unió területén történő átszállítás céljából, feltéve, hogy az ilyen egészségügyi bizonyítványt legkésőbb 2022. március 31-ig megfelelően kitöltötték és aláírták.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. október 26-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 300., 2009.11.14., 1. o.
         
         
            (2)  A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állategészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).
         
            (3)  A Bizottság (EU) 2021/404 végrehajtási rendelete (2021. március 24.) az állatok, szaporítóanyagok és állati eredetű termékek Unióba történő beléptetése tekintetében az (EU) 2016/429 európai parlamenti és tanácsi rendelet szerint engedélyezett harmadik országok, területek vagy azok körzetei jegyzékeinek a megállapításáról (HL L 114., 2021.3.31., 1. o.).
      
      
         
            MELLÉKLET
            A 142/2011/EU rendelet a következőképpen módosul:
            
                        1.
                     
                     
                        A XIV. melléklet II. fejezete 1. szakaszában szereplő 2. táblázat 14. sorának „harmadik országok jegyzékei” című oszlopa a következő d) ponttal egészül ki:
                        
                                    „d)
                                 
                                 
                                    A származtatott termékek előállítására szánt prém esetében:
                                 
                              Az (EU) 2021/404 bizottsági végrehajtási rendelet (*1) XIII. mellékletének 1. részében felsorolt azon harmadik országok, amelyekből patás állatok friss húsának az Unióba történő beléptetése engedélyezett.
                        
                           (*1)  A Bizottság (EU) 2021/404 végrehajtási rendelete (2021. március 24.) az állatok, szaporítóanyagok és állati eredetű termékek Unióba történő beléptetése tekintetében az (EU) 2016/429 európai parlamenti és tanácsi rendelet szerint engedélyezett harmadik országok, területek vagy azok körzetei jegyzékeinek a megállapításáról (HL L 114., 2021.3.31., 1. o.).”"
                        
                     
                  
                        2.
                     
                     
                        A XV. melléklet a következőképpen módosul:
                        
                                    a)
                                 
                                 
                                    A 3(F) fejezet helyébe a következő szöveg lép:
                                    „3(F) FEJEZET
                                    
                                       Egészségügyi bizonyítvány
                                    
                                    
                                       Kedvtelésből tartott állatok eledelének előállítására szánt állati melléktermékeknek(3) az Európai Unióba történő feladásához vagy az Unión keresztül történő tranzitszállításához(2)
                                       
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       ”;
                                 
                              
                                    b)
                                 
                                 
                                    a 8. fejezet helyébe az alábbi szöveg lép:
                                    „8. FEJEZET
                                    
                                       Egészségügyi bizonyítvány
                                    
                                    
                                       A takarmányláncon kívüli célokra vagy kereskedelmi mintákhoz használandó állati melléktermékeknek(2) az Európai Unióba történő feladásához vagy az Unión keresztül történő(2) tranzitszállításához
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       ”;
                                 
                              
                                    c)
                                 
                                 
                                    a 10(B) fejezet helyébe a következő szöveg lép:
                                    „10(B) FEJEZET
                                    
                                       Egészségügyi bizonyítvány
                                    
                                    
                                       Bizonyos, takarmányláncon kívüli célokra használandó, nem emberi fogyasztásra szánt kiolvasztott zsírnak az Európai Unióba történő feladásához vagy az Európai Unión keresztül történő tranzitszállításához(2)
                                    
                                    
                                       
                                    
                                       
                                    
                                       
                                    
                                       
                                    
                                       ”.
                                 
                              
                  
               (*1)  A Bizottság (EU) 2021/404 végrehajtási rendelete (2021. március 24.) az állatok, szaporítóanyagok és állati eredetű termékek Unióba történő beléptetése tekintetében az (EU) 2016/429 európai parlamenti és tanácsi rendelet szerint engedélyezett harmadik országok, területek vagy azok körzetei jegyzékeinek a megállapításáról (HL L 114., 2021.3.31., 1. o.).””